open-index/open-wikipedia-markdown huggingface dataset:
הזולה של חצרוני

**הזולה של חצרוני** הוא מועדון נוער הנמצא במרכז ירושלים, ומיועד להוות "בית חם" לנוער במצוקה, בעיקר מבתים דתיים. 

המועדון הוקם בשנת ה'תשס"א על ידי הראל חצרוני, העומד בראשו. מנהלו החינוכי של המועדון הוא הרב פינחס (פינצ'ו) רובינשטיין. 

על פי פרסומי המרכז פוקדים אותו 4,500 בני נוער בשנה, ומספר הביקורים במועדון במשך שנה עומד על כ-24,000. 

המועדון הוא חלק ממוסדות Ou ישראל.

## הקמה
המועדון הוקם בשנת תשס"א, לאחר שחצרוני, שלמד בצעירותו בישיבת ירושלים לצעירים, הידרדר בסיום שירותו הצבאי ושהה במשך שלוש שנים בשולי החברה. בתקופה זו שם לב "שאם תופסים את החבר'ה ברחוב בלי פוזה, במבודד מהסביבה, רואים שהם נשמות טובות. ראיתי חבר'ה שהורידו את הכיפות. ראיתי שהם מתחברים לאלוקים, אבל לא מתחברים לדרך שבה לימדו אותם על אלוקים", לאחר שחצרוני שב למסלול חיים מסודר, הוא החליט שעליו לסייע ביד נוער כזה "בדרך של אהבה". הוא החל להעביר הרצאות ולדבר בפאבים והדיסקוטקים. כשייעץ לו ידיד להקים מקום מסודר שבו יוכל הנוער לשהות ולעמוד בקשר עימו, חשב להקים מקום כזה בתל אביב, אך לא מצא תמיכה לכך. לבסוף הגיע אל המרכז הישראלי של ה-OU, שהסכים לסייע לו להקים מועדון בירושלים. בני הנוער הראשונים שהגיעו למקום החלו לכנותו "הזולה של חצרוני", וכך נקבע שמו.

בשנים הראשונות תפעל חצרוני את הזולה לבדו, במשך שלוש פעמים בשבוע, מ-21:00 עד 9:00. משהתרחבה הפעילות הוא הקים צוות חינוכי שיתפעל איתו את המקום. כיום הצוות מונה כעשרים איש, ובהם מנהל חינוכי, פסיכולוג, עובדים סוציאליים ומוזיקאים, מלבד חצרוני.

## פעילות
במבנה הזולה עצמה, ישנה רוב השבוע פעילות יומית הכוללת קבוצות לימוד לאמנות, מוזיקה, צילום וכתיבה יוצרת. כמו כן ישנה פעילות בערבי שלישי, חמישי ומוצאי שבת, מחצות הלילה עד הבוקר. בכל ערב מתקיימת במקום פעילות של מדרשה ללימודים תורניים עבור הבנות.

בנוסף, מפעילה הזולה דירת מגורים ביישוב פסגות, בה מתגוררות בנות שנפלטו, המנהלות בה את חייהן ורוכשות בהדרכת צוות הזולה את הכלים לחיים.

צוות הזולה מפעיל אף את "מרכז בניה" להדרכת זוגות נשואים "בוגרי" הזולה.

## קישורים חיצוניים
* אתר "הזולה של חצרוני" .

* .
* 
* .
* הזולה של חצרוני עלה למעלה עלה, באתר עולם קטן

## הערות שוליים

קטגוריה:ירושלים: חינוך
קטגוריה:ירושלים: עמותות
תור-דלתא

ה**תור-דלתא** (באנגלית: **Thor-Delta**) שידוע גם כ **Delta DM-19** או רק **דלתא** היה משגר אמריקאי ששימש ל-12 שיגורים בתחילת שנות ה-60. המשגר היה נגזרת של התור-אייבל ולכן חלק מסדרת טילי התור וגם הטיל הראשון בסדרת טילי הדלתא.

השלב הראשון של המשגר היה טיל תור בתצורת DM-19. השלב השני היה שלב דלתא שפותח משלב האייבל המוקדם יותר. לשלב שלישי שימש שלב אלטאיר.

התור-דלתא היה המשגר הראשון שנבנה בתצורת משגר תור ושלב דלתא, תצורה ששימשה משגרים רבים לאחר מכן, כולל את הדלתא 2 שעדיין נמצא בשימוש ב-2011.

התור-דלתא שיגר מספר מטענים מיוחדים ביניהם לוויין התקשורת הראשון Echo 1A, הלוויין הבריטי הראשון Ariel 1 ולוויין תקשורת הטלוויזיה הראשון Telstar 1.

כל 12 השיגורים בוצעו ב-LC-17 מנמל החלל קייפ קנוורל. השיגור הראשון הוא היחיד שנכשל בגלל בעיה בשלב השני.

## ראו גם
*משגר לוויינים

## קישורים חיצוניים

* Encyclopedia Astronautica Thor Delta 

קטגוריה:סדרת משגרי תור
תור DSV-2

ה**תור DSV-2** היה טיל מחקר, טיל ניסוי ונשק נגד לוויינים בעל מספר גרסאות שפותח מטיל התור. התור DSV-2 שימש גם כשלב ראשון במספר נגזרות של טיל התור.

## גרסאות
### DSV-2D
התור DSV-2D שוגר פעמיים ב-1962, לשתי טיסות מחקר תת-מסלוליות ששימשו בתוכנית 437 לפיתוח נשק נגד לוויינים. לטיל זה היה שלב אחד - תור DM-21. הטיל שוגר ב-LC-17A מנמל החלל קייפ קנוורל.

### DSV-2E
התור DSV-2E היה טיל בעל שלב אחד - תור DM-19. הוא שוגר 8 פעמים ב-1962, כולל מספר שיגורים גרעיניים כחלק ממבצע דומיניק. שלושה שיגורים נכשלו, שיגורים שנשאו ראשי קרב גרעיניים פעילים. השיגורים בוצעו בכני השיגור 1 ו-2 מאטול ג'ונסטון.

### DSV-2F
התור DSV-2F היה טיל חד שלבי - תור DM-19. שלושה שוגרו בין 1963 ל-1964, כחלק מתוכנית ASSET בו שוגרו מטוסי ניסוי מסוג בואינג X-20 דיינה-סור. השיגורים בוצעו ב-LC-17B מנמל החלל קייפ קנוורל.

### DSV-2G
התור DSV-2G היה טיל בעל שני שלבים. שלב ראשון מסוג תור DM-19 ושלב שני מסוג דלתא A. שלושה שיגורים בוצעו בשנים 1964 ו-1965 כחלק מתוכנית ASSET. השיגורים בוצעו ב-LC-17B מנמל החלל קייפ קנוורל.

### DSV-2J
התור DSV-2J היה טיל חד שלבי (תור DM-19) נגד לוויינים גרעיני שהיה בשירות מבצעי. 18 שיגורים בוצעו בין 1964 ל-1975. מספר שיגורים נשאו מטען מדעי לחלל. השיגורים בוצעו בכני השיגור 1 ו-2 מאטול ג'ונסטון.

### DSV-2U

התור DSV-2U היה טיל בעל שני שלבים. שלב ראשון מסוג תור DM-19 ושלב שני מסוג star 37XE. חמישה שיגורים בוצעו בין השנים 1976 ל-1980 כחלק מתוכנית DMSP. השיגורים בוצעו ב-SLC-10W מנמל החלל קייפ קנוורל.

## ראו גם
*נשק נגד לוויינים

## קישורים חיצוניים

* Encyclopedia Astronautica Thor DSV-2D 
* Encyclopedia Astronautica Thor DSV-2E 
* Encyclopedia Astronautica Thor DSV-2F 
* Encyclopedia Astronautica Thor DSV-2G 
* Encyclopedia Astronautica Thor DSV-2J 
* Encyclopedia Astronautica Thor DSV-2U 

קטגוריה:סדרת משגרי תור
שמנדריק

**שמֶנדריק, או, החתונה הקומית** (ביידיש: **שמענדריק, אָדער, די קאָמישע חתונה**) הוא מחזה שנכתב והועלה ב-1877 על ידי אברהם גולדפדן. מחזה זה הוא אחד המחזות המוקדמים והמתמידים בתיאטרון יידיש. התפקיד הראשי – שמנדריק – נכתב בתחילה עבור זיגמונד מוגולסקו הצעיר ומקורו בתפקיד שמוגולסקו גילם במבחן במה עבור גולדפדן מוקדם יותר באותה שנה. מאוחר יותר שיחקה בתפקיד זה השחקנית המפורסמת מולי פיקון.

המחזה מבוסס, בצורה רופפת, על מחזה בשפה הרומנית Vlăduțu Mamei (ולדוץ של אמא)  והועבר לסביבה של משפחה חסידית. סביבה חברתית זו הייתה המטרה העיקרית להומור בקרב היהודים המשכילים באותה תקופה.

על פי יעקב אדלר, המחזה היה הצלחה כה גדולה עד שכאשר הציג אותו ישראל רוזנברג כמחזה השני של להקתו החדשה באודסה, שנה אחרי שהוצג לראשונה בבוקרשט, השם "שמנדריק" כבר עבר לשפת יידיש גם כמונח המביע חיבה ולעג וגם כסלנג עבור רדיפה אחר כסף וככינוי למשטרה.

## תקציר
שמנדריק הוא ילד-של-אמא אוויל ונאיבי, תלמיד גרוע ללא תקווה, שאמו עיוורת לחלוטין לכל מגרעותיו. העלילה המרכזית מתחילה כאשר אמו משדכת לו נערה שלא רק מרגישה דחייה משמנדריק, אלא גם כבר מאוהבת במישהו אחר. העלילה מתמקדת, כמובן, בדרך בה היא תימנע מהשידוך הלא הולם ותתאחד עם אהובה האמיתי.

## קישורים חיצוניים

* הגדרה, במילון אבניאון

## הערות שוליים

קטגוריה:תיאטרון יידיש
קטגוריה:מחזות משנות ה-1870
זאב ברלינסקי

[שמאל|ממוזער|250px|זאב ברלינסקי, משמאל, ו[מרדכי בן זאב במערכון "קליטת עלייה" בתיאטרון סמבטיון, 1957]]
**זאב ברלינסקי** (30 בנובמבר 1911 – 28 בינואר 1990) היה שחקן תיאטרון וקולנוע ומסעדן ישראלי. ממייסדי התיאטרון הקאמרי ותיאטרון סמבטיון.

## ביוגרפיה
נולד בשם וולף ברלינסקי בלודז' שבפולין ועלה לארץ ישראל בשנת 1924.
בארץ למד משחק אצל צבי רפאל ואצל הבמאי יצחק משה דניאל. בשנת 1925 נסע לברלין, שם למד משחק בבית הספר הדרמטי הממשלתי אצל פרופסור ליאופולד ייסנר.
בעקבות עליית הנאצים לשלטון בגרמניה ב-1933 שב לארץ ישראל. עם פרוץ מלחמת העולם השנייה התנדב לצבא הבריטי. ב-1941 כחייל בצבא הבריטי בחיל החפרים נפל בשבי הגרמני ביוון יחד עם יצחק בן אהרון ויוסף אלמוגי. הם ישבו במחנה שבויים בגרמניה כחמש שנים עד תום המלחמה. הוא נמנה עם מקימי תיאטרון הקאמרי והיה בין שחקניו בתחילת שנות ה-50. בין ההצגות בהן השתתף: "קזבלן", "אהבתה של יובל אור", "משרתם של שני אדונים" ועוד.

בשנת 1957, הקים יחד עם השחקן מרדכי בן-זאב, את התיאטרון הסאטירי סמבטיון שפעל בתל אביב מספר שנים. במקביל פעל ברלינסקי גם בתחום חיי הלילה בתל אביב והיה בעליהם של בית הקפה "אלדין" ביפו ושל המועדון "עומר כיאם", אותו פתח ב-1958 עם שלמה צפריר.

ברלינסקי השתתף במספר סרטי קולנוע ישראליים: "הם היו עשרה", "איי לייק מייק", "חור בלבנה", "מבצע קהיר", "חצי חצי", "יהיה טוב סלומוניקו", "קוני למל בתל אביב", "סרט וארוחת בוקר", "ספר נשים" ו"קומפוט נעליים". כמו כן, השתתף בתחילת שנות ה-60 במספר סרטים גרמניים וב-1974 שיחק במערבון האמריקאי שצולם בישראל, "בילי שני כובעים".

## חיים אישיים
בתחילת שנות ה-50 נשא לאישה את זהבה לבית רבין (1927–2011), מקובל לראותה כמושא שירו של אברהם חלפי "עטור מצחך", כאשר בשיר ישנם מספר רמזים לאופייה ולדמותה של זהבה. ב־7 בספטמבר 2011, למחרת הלווייתה של זהבה בבית העלמין האזרחי מנוחה נכונה כפר סבא, חשף ברוך אסקרוב, איש רשת א', את המידע בתוכניתה היומית של ענת דולב ברשת ב' ולאחר מכן בחדשות ערוץ 10. על מצבתה של זהבה חרותות מילות השיר.

ברלינסקי נפטר ב-28 בינואר 1990 בגיל 78. נטמן בבית העלמין קריית שאול בתל אביב.

## קישורים חיצוניים

* סרטים בהם השתתף זאב ברלינסקי, באתר האוזן השלישית
* זאב ברלינסקי, באתר אידיבי
* 
* 

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:ישראלים ילידי פולין
קטגוריה:אנשי העלייה הרביעית
קטגוריה:מתנדבי היישוב שנשבו במלחמת העולם השנייה
קטגוריה:מתנדבי היישוב לצבא הבריטי
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1911
קטגוריה:ישראלים שנפטרו ב-1990
תור-בורנר

ה**תור-בורנר** (באנגלית: **Thor-Burner**) היה משגר אמריקאי בן למשפחת טילי התור. שלבו הראשון היה טיל תור שמעליו הוספו שלב אחד או שניים מסוג בורנר. הטיל שימש לשיגור 24 לוויינים מתוכם שני שיגורים נכשלו.

למשגר היו מספר גרסאות בהתם למתכונת שלב ראשון/שני/שלישי שנוצל.

## בורנר 1 ואלטאיר
שלב הבורנר 1 היה שלב אלטאיר ששימש כשלב שלישי בחלק ממשגרי הוונגארד שהוספו לו מערכות שליטה. שילוב זה שימש בשישה שיגורים. השיגור הראשון ב-18 בינואר 1965 והאחרון ב-30 במרץ 1966. בשיגורים אלו שוגרו לוויינים מטאורולוגיים סודיים. שיגור אחד מהם נכשל.

## בורנר 2
השלב בורנר 2 ששימש ב**תור-בורנר** היה שלב-המשגר הראשון שהונע בדלק מוצק שהיו לו מערכות שליטה והנחיה מלאות. שיגור הבורנר 2 הראשון בוצע ב-15 בספטמבר 1966.

## ראו גם
*משגר לוויינים

## קישורים חיצוניים

* Encyclopedia Astronautica Thor Burner 
* Encyclopedia Astronautica Thor Burner 1 
* Encyclopedia Astronautica Thor Burner 2 
* רשימת שיגורים

קטגוריה:סדרת משגרי תור
תור DSV-2U

ה**תור DSV-2U** שנקרא גם **Thor LV-2F Star-37XE Star-37S-ISS** היה משגר לוויינים אמריקני ששימש לשיגור חמישה לווייני ריגול מטאורולוגיים בין 1976 ל-1980. הטיל הוא בן לסדרת טילי התור ונגזרת של התור DSV-2.

השלב הראשון היה טיל תור בתצורת DM-19. השלב השני היה שלב סטאר-37XE והשלב השלישי היה סטאר-37S-ISS. כל חמשת השיגורים בוצעו ב-SLC-10W מבסיס חיל האוויר וונדנברג. השיגור האחרון נכשל בעקבות תקלה במהלך הפרדת השלב השני מהשלב השלישי.

## קישורים חיצוניים

* Encyclopedia Astronautica Thor DSV-2U 
* רשימת שיגורים

קטגוריה:סדרת משגרי תור
תוראד-אג'ינה

ה**תוראד-אג'ינה** (באנגלית: **Thorad-Agena**) היה משגר נגזרת של טילי התור והדלתא. השלב הראשון היה טיל תור שפותח עבור טילי הדלתא. השלב השני היה שלב אג'ינה-D  ששימש בתור-אג'ינה. שלושה מאיצי קסטור שימשו כמאיצים. 43 שיגורים בוצעו בין השנים 1966 ל-1972 מתוכם שני שיגורים נכשלו ושיגור אחד נכשל חלקית.

לתוראד-אג'ינה היו שתי גרסאות: ל-SLV-2G היו מאיצי קסטור 1 ול-SLV-2H היו מאיצי קסטור 2.

## קישורים חיצוניים

* Encyclopedia Astronautica Thorad Agena D SLV-2G 
* Encyclopedia Astronautica Thorad Agena D SLV-2H 
* רשימת שיגורים של דגם SLV-2G
* רשימת שיגורים של דגם SLV-2H

קטגוריה:סדרת משגרי תור
נרדף (ספר)

**נרדף** הוא מותחן ריגול מאת רוני דונביץ', יצא לאור בהוצאת ידיעות ספרים בשנת 2007.

הספר הוא הראשון בסדרת ספרים המתארים את עלילותיו של ראש אגף המבצעים במוסד, אלכס ברטל. הספר השני בסדרה, **[[לכודים (ספר)|לכודים]]**, יצא לאור בשנת 2008 והשלישי בסדרה, **[[עמוק מבפנים (ספר)|עמוק מבפנים]]**, יצא לאור בשנת 2011.

הספר הוא מותחן בדיוני המסתמך על אירועים דוגמת ההתנקשות בח'אלד משעל בירדן בשנת 1997, חיסול מנהיג הג'יהאד האסלאמי הפלסטיני ד"ר פתחי שקאקי במלטה בשנת 1995, חיסול עימאד מורנייה בדמשק ב-2008, מבצע זעם האל וכן חטיפות השייח' עבד אל-כרים עובייד ב-1989 ומוסטפא דיראני ב-1994 על ידי סיירת מטכ"ל.

## עלילת הספר
גיבור הספר הוא אלכס ברטל, יליד 1961, ראש אגף מבצעים במוסד, בן לניצולי השואה יוצאי פולין ויוצא יחידה מובחרת בצה"ל. ברטל הוא לוחם מוסד מיומן בעברו, הבקי בשימוש בנשק קל וקרב מגע. במהלך הקריירה שלו במוסד לקח ברטל חלק ואף פיקד בעצמו על מבצעי ביון והתנקשות רבים. ברטל היה מעורב בשנות השמונים במבצע סיכול ממוקד חשאי וארוך במיוחד  ברחבי אירופה כנגד מחבלים השייכים לארגוני טרור פלסטיניים וכנגד אנשי הביון האיראני.

הספר נפתח בעת שברטל מפקד על מבצע ביון רחב היקף, הכולל את חטיפת מנהיג רוחני של חזבאללה בידי יחידת קומנדו מובחרת של המוסד מלבנון ומעקב אחר אוליגרך רוסי הסוחר בנשק עם הרפובליקה האסלאמית של איראן ועם החזבאללה. בעוד ברטל מפקד על ההתנקשות בסוחר הנשק בצרפת נחטפת בתו, דניאלה, סוכנת מוסד צעירה, במהלך המשימה הראשונה שלה, מעקב אחר איש ביון איראני בלונדון. כמו כן נרצחים שאר חברי חולית המוסד שהיו מעורבים בפעולה בלונדון. בעת התרחשות האירועים הללו מצטברות ראיות כי ברטל הוא בוגד המוכר סודות לביון האיראני בעבור כסף. כתוצאה מכך הופך ברטל לנרדף, והמוסד מנהל אחריו מצוד ברחבי אירופה. אלכס ברטל, הנאלץ עקב כך להילחם לבדו על חייו ועל חפותו, בורח מרודפיו ותוך כדי כך מנהל מרדף אחר חוטפיה של בתו, במטרה לחלצה.

הספר פועל על פי קווי עלילה שבמרכזה מרגל או לוחם בודד, אשר אף כי הוא מצטייר כפראנואיד בתחילה, מתברר שאכן מתנהל אחריו מצוד, לעיתים על ידי עמיתיו לארגון, והוא רדוף ונמלט עד אשר הוא מוצא לעצמו עמית או חבר, שלא ברור אם ניתן לבטוח בו. בדרך- כלל על פי נוסחה זו מצליח הפרוטגוניסט להוכיח כי הוא חף מפשע ולהביא את הרשעים על עונשם. בעלילה שכזו תמיד מצויה בקונפליקט זכותו של הגיבור להפעיל את כל כישוריו, אותם רכש ובהם השתמש בשירות המולדת, כנגד רודפיו וכדי לנצח את אויביו אף כי לא קיבל לכך הכשר על- ידי המדינה. הספר כתוב בצורה תמציתית עם פסקאות קצרות ועלילה רבת תפניות ופעולה.

## קישורים חיצוניים
* .
* .
* הפרקים ראשונים, מתוך האתר "טקסט".

## הערות שוליים

קטגוריה:מותחנים בעברית
קטגוריה:סדרת ספרי אלכס ברטל
קטגוריה:ספרי ריגול
קטגוריה:ספרות בלשית
קטגוריה:ספרי 2007
קטגוריה:ספרי ידיעות ספרים
קטגוריה:ספרים ישראליים
ארמיית הפאנצר השנייה (ורמאכט)

**ארמיית הפאנצר השנייה** (מגרמנית: **2.Panzerarmee**) הייתה ארמיית שריון גרמנית בוורמאכט במהלך מלחמת העולם השנייה.

## היסטוריה
הארמייה הוקמה ראשית ביוני 1940 בתור קבוצת פאנצר גודריאן (*Panzergruppe Guderian*), שנקראה על שמה של מפקדה, היינץ גודריאן. בנובמבר 1940 שונה שמה לקבוצת הפאנצר השנייה, תוך שהיא ממלאת תפקיד חשוב בהצלחה הראשונית של הבליצקריג במהלך מבצע ברברוסה ב-1941, כחלק מקבוצת ארמיות מרכז. באוקטובר 1941 שונה שמה של קבוצת הפאנצר השנייה ל**ארמיית הפאנצר השנייה**, והיא נלחמה בקרב על מוסקבה, ומאוחר יותר בקרבות הגנתיים באזור המרכזי של החזית המזרחית. ב-1942 השתתפה הארמייה בפעילות אנטי-פרטיזנית, תוך שהיא הורגת מאות אנשים, שורפת כפרים שלמים ומגרשת את תושביהם. באוגוסט 1943 סופחה הארמייה לקבוצת ארמיות F והועברה לבלקן לפעילות אנטי-פרטיזנית. ב-1944 נלחמה הארמייה בין היתר ביוגוסלביה, הונגריה ואוסטריה, ובמרץ 1945 לחמה הארמייה בקרב על גבעות טרנסבאודיאן במסגרת מתקפת אגם בלטון.

## מפקדים
*גנרל אוברסט היינץ גודריאן (5 באוקטובר 1941 - 25 בדצמבר 1941)
*גנרל אוברסט רודולף שמידט (25 בדצמבר 1941 - 10 באפריל 1943)
*גנרל חיל הרגלים אריך-היינריך קלסנר (10 באפריל 1943 - 6 באוגוסט 1943)
*גנרל פלדמארשל ולטר מודל (6 באוגוסט 1943 - 14 באוגוסט 1943)
*גנרל אוברסט לותר רנדוליץ (14 באוגוסט 1943 - 24 ביוני 1944)
*גנרל הכוחות ההרריים פרנץ במה (24 ביוני 1944 - 17 ביולי 1944)
*גנרל חיל התותחנים מקסימיליאן דה אנג'ליס (17 ביולי 1944 - 8 במאי 1945)

## קישורים חיצוניים
* היסטוריית היחידה באתר אקסיס היסטורי

2
קטגוריה:זירת מזרח אירופה במלחמת העולם השנייה
2
קבוצת ארמיות H

**קבוצת ארמיות H** (בגרמנית: **Heeresgruppe H**) הוא שמה של קבוצת ארמיות של הוורמאכט שנלחמה בהולנד ובנורדריין-וסטפאליה במהלך מלחמת העולם השנייה.

קבוצת ארמיות H (האות H ל-הולנד) הוקמה ב-11 בנובמבר 1944 בהולנד. היא כללה את ארמיית הצנחנים הראשונה (בפיקודו של גנרל אלפרד שלם), והארמייה ה-25 (בפיקודו של גינתר בלומנטריט). בעת שהוצבה בהולנד כללה 12 דיוויזיות. במרץ 1945 קבוצת ארמיות H הפכה ל**פיקוד עליון צפון-מערב** (*Oberbefehlshaber Nordwest*) בפיקודו של ארנסט בוש. לאחר שנהדפה אחורנית מהריין במבצע נבחרת (*Varsity*) של בעלות הברית בשלהי חודש מרץ, נכנעה קבוצת הארמיות לפילדמרשל מונטגומרי במאי 1945.

## מפקדים
*גנרל אוברסט קורט שטודנט (1 בנובמבר 1944 - 28 בינואר 1945)
*גנרל אוברסט יוהנס בלסקוביץ (28 בינואר 1945 - 15 באפריל 1945)
*גנרל-פלדמרשל ארנסט בוש (15 באפריל 1945 - 7 במאי 1945)

קטגוריה:זירת מזרח אירופה במלחמת העולם השנייה
H
אדריאטיק ארנה

**אדריאטיק ארנה**, או בשמו הקודם **BPA Palace**, הוא אולם ספורט רב-תכליתי השוכן בעיר פזארו שבאיטליה. האולם מכיל 10,323 מקומות ישיבה במשחקי כדורסל והוא אחד מהאולמות הגדולים באיטליה, לצד הפאלאלוטומטיקה והמדיולאנום פורום.

האולם משמש כמגרשה הביתי של קבוצת הכדורסל סקאבוליני פזארו מהליגה האיטלקית. מעת לעת מתקיימים באולם מופעי מוזיקה, ובין היתר הופיעו בו אלטון ג'ון, אריק קלפטון, מארק נופלר, איירון מיידן, אואזיס ועוד.

## קישורים חיצוניים

* 

קטגוריה:אולמות כדורסל באיטליה
קטגוריה:פזארו
פלנטרי גראנד טור

[250px|ממוזער|שמאל|המסלולים שאפשרו ל[וויאג'ר 1 ו-2 לתור את ארבעת ענקי הגזים ולהשיג מהירות מילוט ממערכת השמש]]
**פלנטרי גראנד טור** (באנגלית: **Planetary Grand Tour**) (בתרגום חופשי: המסע הגדול) הייתה תוכנית שאפתנית לשליחת גשושיות אל מערכת השמש החיצונית ולתור אותה. התוכנית הוצעה על ידי גארי פלנדרו מהמעבדה להנעה סילונית (JPL) בסוף שנות ה-60 של המאה ה-20 עקב כך שהכוכבים החיצוניים של מערכת השמש צדק, שבתאי, אורנוס, נפטון ופלוטו עמדו להיכנס לקראת סוף שנות ה-70 למערך הקורה אחת ל-179 שנים כך שגשושית שתשוגר אל צדק תשתמש בכוח המשיכה שלו כמקלעת כבידתית וכך תגיע אל הכוכבים הרחוקים יותר במערכת השמש ובסופו של דבר תעזוב אותה.

התוכנית המקורית שהוצעה כללה שיגור של ארבע גשושיות. השתיים הראשונות, ששיגורן תוכנן ל-1976 ו-1977 יועדו לבצע יעף על פני צדק, שבתאי ופלוטו. שתי הגשושיות האחרונות, ששיגורן תוכנן ל-1979 יועדו לבצע יעף על פני צדק, אורנוס ונפטון.

הגשושיות תוכננו כך שיוכלו לפעול בצורה יעילה לאורך 12 שנות המשימה.

קיצוצי תקציב של נאס"א גרמו לביטול התוכנית ב-1972, כולל תכנונים ל"מיני גראנד טור". עם זאת, מספר רב של אלמנטים שתוכננו לשמש את תוכנית גראנד טור שימשו בסופו של דבר בתוכנית וויאג'ר. שתי גשושיות הוויאג'ר ששוגרו ב-1977 תוכננו לבצע יעפים רק על פני צדק ושבתאי. עם זאת, המזל האיר פנים לוויאג'ר 2 והגשושית ביצעה יעפים גם על פני אורנוס ונפטון כך שמשימת וויאג'ר 2 הפכה למשימת גראנד טור.

הגשושית וויאג'ר 1 יכלה לבצע יעף על פני פלוטו לאחר עזיבתה את שבתאי, אך במקום זאת נשלחה לחקור את הירח טיטאן. משימת ניו הורייזונס הגיעה ב-2015 לכוכב פלוטו וצילמה תמונות שלו, ומאז היא בדרך החוצה ממערכת השמש.

## ראו גם
*תוכנית החלל האמריקאית
*תוכנית וויאג'ר
*תוכנית פיוניר

קטגוריה:תוכנית החלל האמריקאית
קטגוריה:משימות לחקר מערכת השמש
גאווין האריסון

**גאווין האריסון** (אנגלית: **Gavin Richard Harrison**; נולד ב-28 במאי 1963 ברובע הארו שבצפון מערב לונדון, אנגליה) הוא מתופף ונגן כלי הקשה אנגלי. האריסון ידוע בעיקר כמתופף של להקת הרוק המתקדם הבריטית פורקיופיין טרי.

האריסון הוציא עד כה שני ספרי הדרכה ולימוד למתופפים ששמם *Rhythmic Illusions* ו*Rhythmic Perspectives*. כמו כן, האריסון הפיק וכתב בסטודיו הביתי שלו שני תקליטורי DVD הנקראים *Rhythmic Visions* ו''Rhythmic Horizons'.

## ילדות
גאווין האריסון נולד בשנת 1963 לאם שהייתה עקרת בית ולאב אשר עסק בנגינת ג'אז. עוד בילדותו הושפע האריסון רבות ממוזיקת הג'אז ששמע ושאב מאביו וניתן לשים לב שבנגינתו ישנם אלמנטים והשפעות של ג'אז.

## Porcupine Tree
בשנת 2002 הוחלף מתופף להקת Porcupine Tree, כריס מייטלנד בהאריסון. האריסון משמש מאז ועד היום למתופף הלהקה הרשמי והוא אף הקליט עם הלהקה את האלבומים In Absentia, Deadwing, Fear of a Blank Planet ו-The Incident. ב-2008 הוא תופף גם עם להקת קינג קרימזון.

## ציוד
האריסון משתמש במערכת מייפל מסוג SQ2 של חברת Sonor ובמצילות של חברת Zildjian.
עורות התופים של האריסון הם של חברת העורות Remo והוא משתמש במקלות של חברת Vic Firth.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מתופפים בריטים
קטגוריה:חברי להקת קינג קרימזון
קטגוריה:אנגלים שנולדו ב-1963
פרינאו פרינאי

**טוניבט פרינאו פרינאי** (בליטאית: **Prienų Prienai**) היא קבוצת כדורסל ליטאית מהעיר פרינאי, המתמודדת בליגת העל הליטאית וב.

## היסטוריה
הקבוצה הוקמה בשנת 1994 בשם "פרינאו פרינאי". בהמשך נקראה הקבוצה "רדופיס פרינאי". הקבוצה שיחקה בליגה השנייה מאז עונת 1999/00. בסיום עונת 2008/09 העפילה לליגת העל הליטאית, לאחר שסיימה במקום השני וניצחה בסדרת הגמר 3-4 את "מרסטה פקרואיס".

הישגה הגדול ביותר של הקבוצה הוא המקום השלישי בעונת 2010/11. כמו כן הגיעה הקבוצה עד לחצי גמר הגביע והפסידה לקבוצת ז'לגיריס קובנה 75-73. אך ניצחה במשחק על המקום השלישי את קבוצת נפטונאס קלייפדה. בעונת 2012/13 זכתה בגביע הליטאי כשניצחה בגמר את קבוצת פיינו זבאיגדס בסיכום שני מפגשים.

הקבוצה משתתפת במסגרת הליגה הבלטית מאז עונת 2009/10. בעונת 2011/12, הקבוצה השתתפה ביורוקאפ ולא עברה את שלב הבתים. בעונת 2012/13 הגיעה עד לגמר הליגה הבלטית והפסידה לקבוצת ונטספילס 161-142 בסיכום שני מפגשים.

הקבוצה מארחת ב**ספורט סנטר** בעיר, המכיל 1,500 מקומות ישיבה. במשחקי היורוקאפ, אירחה הקבוצה ב**היכל הספורט** בעיר קובנה, המכיל 5,000 מקומות ישיבה.

## תארים והישגים
***הליגה הליטאית**:
**חצי גמר: 2011, 2012, 2013
***[[הגביע הליטאי בכדורסל]]**:
**זכייה (1): 2013
**חצי גמר: 2011, 2012
***[[הליגה הבלטית]]**:
**גמר: 2013
**רבע גמר: 2011, 2012

## קישורים חיצוניים

* 

קטגוריה:קבוצות כדורסל ליטאיות
בית הכנסת בכפר נחום

שמאל|ממוזער|250px|בית הכנסת
250px|ממוזער|שמאל|ואצינגר וקוהל בעת חפירותיהם בשנת 1905 בבית הכנסת בכפר נחום
שמאל|ממוזער|250px|חורבות בית הכנסת
שמאל|ממוזער|250px|כותרת בבית הכנסת
ממוזער|250px|שמאל|מבט מהאוויר
**בית הכנסת בכפר נחום** הוא בית כנסת עתיק ששוכן בכפר נחום, יישוב קדום בחופה הצפוני של הכנרת, לא הרחק מכורזים, בבקעת עין שבע. כיום מתחם בית הכנסת הוא גן לאומי. בסמוך לרובעי המגורים הבנויים מאבני בזלת שחורות, מתנשא מבנה בית הכנסת שנבנה ברובו משיש ואבני גיר לבנות.

## היסטוריה
בית הכנסת נבנה במאה הרביעית לספירה. 

בשנת 1866 חפרו את בית הכנסת קייל יאהנזאן ומשלחת של הקרן לחקר ארץ ישראל. בית הכנסת של כפר נחום נחקר באופן יסודי בידי היינריך קוהל וקרל ואצינגר בשנת 1905. קוהל וואצינגר פרסמו על אודות בית הכנסת ספר מונומנטלי. 

ב-1894 נרכש המקום בידי הפרנציסקנים, השוקדים מאז על אחזקת האתר וחפירתו. ב-1921 החלו חפירות ועבודות שיקום של בית הכנסת בידי הנזיר הפרנציסקני גאודנציו אורפלי. שמו ופועלו מונצחים על אחד מעמודי בית הכנסת.

הארכאולוגים הפרנציסקנים וירגיליו קורבו  וסטניסלאו לופרדה , אשר חפרו בכפר נחום ובבית הכנסת בשנות ה-70 של המאה ה-20, טוענים כי בית הכנסת הלבן המתוארך למאה ה-4 נבנה על גבי שכבה מוקדמת יותר, עשויה בזלת, של מבנה מהמאה ה-1 לספירה. לטענתם, זהו בית הכנסת המוקדם של כפר נחום, המוזכר בברית החדשה כבית הכנסת אשר שר המאה הרומי בנה לקהילה היהודית במקום (לוקס ז: 5), ובו התפלל ישו פעמים אחדות.

## מבנה בית הכנסת
בית הכנסת בנוי משלושה חלקים:
#אולם תפילה
#חזית
#רחבה
בית הכנסת עשוי מאבני גיר מסותתות היטב. בית הכנסת הוקם על בית כנסת קדום יותר. לבית הכנסת צורת בזיליקה (ביוונית: Basiliké Stoà). לאורך הקירות ספסלי אבן. ריצפת האולם הייתה עשויה אבן גיר לא מקומית.

על אבני קירות החזית של בית הכנסת גולפו עיטורים ססגוניים רבים, הכוללים דימויים גאומטריים, כגון מחומש ומשושה, ולצדם דימויי צמחים, ובעלי חיים, למשל, מדליונים מעוטרים וכרכובים שבהם חרוטים סוסוני ים ונשרים. תבליט מיוחד במינו הוא מרכבה הנושאת מבנה כלשהו, דמוי מקדש. 
חלק מהציורים קשורים ליהדות כגון מנורה בת שבעה קנים, שופר ומחתה. 

יש הסוברים שאחד הדימויים מתאר את ארון הברית שנישא משדה המערכה נגד הפלשתים המוזכר בתנ"ך. 
בבית הכנסת נמצאו כתובות ביוונית עתיקה ובארמית, לכבודם של התורמים להקמת עמודי בית הכנסת. 

חזית המבנה פונה דרומה לעבר ירושלים, וככל הנראה בכותל מזרח גם עמד ארון הקודש. אולם ייתכן שארון הקודש היה נייד או שעמד ליד הכניסה.

## ראו גם
* כפר נחום
* בתי כנסת עתיקים בארץ ישראל

## לקריאה נוספת

* Heinrich Kohl und Carl Watzinger, *Antike Synagogen in Galilaea*, Leipzig, 1916, pp. III-V, 1-3 

## קישורים חיצוניים

* 
* 
* גן לאומי כפר נחום, באתר אתרים בכנרת

## הערות שוליים

קטגוריה:ארץ ישראל: בתי כנסת עתיקים
כפר נחום
קטגוריה:כפר נחום
אגם נקורו

**אגם נקורו** (באנגלית: **Lake Nakuru**) הוא "אגם בסיסי" רדוד בקניה, השוכן בשבר הסורי-אפריקאי, כ-120 ק"מ צפונית-מערבית לבירה ניירובי, וכשני ק"מ דרומית-מזרחית לעיר נקורו שבה מתגוררים כ-300,000 תושבים. האגם וסביבתו מוכרזים כפארק לאומי מאז שנת 1961, ובשנת 2011 הם הוכרזו - יחד עם שני אגמים נוספים בקניה, אגם אלמנטייטה ואגם בוגוריה - כאתר מורשת עולמית המשתרע על-פני שטח של 188 קמ"ר.

## גאוגרפיה
אורכו של האגם מצפון-לדרום הוא כ-9.5 ק"מ ורוחבו המרבי מגיע ל-6.5 ק"מ. שטחו של האגם משתנה בקיצוניות בהתאם לעונות השנה, והוא משתרע בממוצע על-פני 40 קמ"ר. האגם מנקז שטח של כ-1,800 קמ"ר, והוא שוכן בגובה של 1,757 מטרים מעל פני הים. סביב האגם, סמוך לשפכי הנהרות הזורמים אליו ולמעיינות הסמוכים לו, משתרעות קרקעות בוציות בסיסיות וביצתיות המכוסות בצמחייה עשבונית. בכל צדדיו של האגם למעט בדרומו מתרוממים מדרונות תלולים למדי, שגובהם נע בין 100 ל-200 מטרים, ומעבר לאלה משתרעת רמה המנוצלת לחקלאות ולמגורים.

## החי והצומח
האגם מוקף בצמחייה עשבונית וביערות הנשלטים על ידי עצי שיטה, ובסביבתו נצפו כ-550 מיני צמחים שונים.

באגם נצפו כ-480 מיני עופות, והבולט שבהם הוא הפלמינגו הזוטר, שאוכלוסייתו עשויה להגיע לכ-1.5 מיליון פריטים, הניזונים מהאצות המשגשגות באגם. באגם נקורו לא חיים דגים, למעט דגי אמנון שהובאו אליו בשנת 1962, וכיום הם משמשים כמזונם של רוב עופות המים החיים בו, בעיקר השקנאי. השקנאים מקננים על איונים סלעיים באגם אלמנטייטה השוכן במרחק של 12 ק"מ בלבד דרומית-מזרחית לאגם נקורו, והם באים אליו מדי יום כדי להיזון. עוד משמש האגם כתחנה בדרכם של עופות פלארקטים החולפים דרכו בנדודיהם או חורפים בו. עם היונקים החיים סביב האגם נמנים כ-125 פרטים של קרנפים צרי-שפה, כ-200 פרטים של ג'ירף רוטשילד וכן אוכלוסיות גדולות של קובוס המים, צבאים ותאו אפריקני.

## קישורים חיצוניים

* 

מרכז|250px|מראה באגם

נקורו
נקורו
Smooth Criminal

"**Smooth Criminal**" (בעברית: "**פושע חלקלק**") הוא הסינגל השביעי מתוך אלבום האולפן השביעי Bad, של הזמר-יוצר מייקל ג'קסון, אשר יצא ב-5 באוקטובר 1988. מילות השיר מדברות על אישה בשם אנני, שהותקפה בדירתה על ידי פושע חלקלק.

## רקע וכתיבה
*Smooth Criminal* הוא שיר שכמעט ולא נכלל באלבום Bad, וג'קסון נדרש לשכנע את המפיק קווינסי ג'ונס שהוא ראוי להיכלל באלבום. השיר שימש גם בפסקול הסרט "סהרורי" שג'קסון הוציא ב-1988, בכיכובם של ג'ו פשי וג'קסון עצמו.

## וידאו קליפ
180px|ממוזער|הישענות נגד כח הכבידה
הוידאו קליפ מצולם בתוך מועדון לילה בסגנון שנות השלושים.
בווידאו קליפ נעשה שימוש בפטנט שנרשם בארצות הברית לשם כך, המעניק יכולת הישענות ללא כבלים, הנוגדת את כוח הכבידה. פטנט זה יושם עבור מכשיר משיכה מובנה בתוך רצפת הבמה הכולל יתדות שעולים מהבמה ברגע המתאים ונעליים מיוחדות עם תומך קרסול וגזרות בעקבים, אשר יכולות להחליק על היתדות ולהצטרף לבמה באופן זמני. כל אלו מאפשרים למבצעים להישען קדימה על רגליהם, ללא צורך לשמור על מרכזי המסה שלהם.

השם "אנני" (ANNIE) מהביטוי "Annie are you o.k?" מגיע מבובת החייאה "אנני", הבובה של קורסי ההחייאה שכאשר ניגשים אליה לבדיקת הכרה קוראים לה בשמה, אנני.

## גרסאות כיסוי
* ההרכב Alien Ant Farm הוציא בשנת 2001 גרסת כיסוי לשיר. לדברי הלהקה הם ביצעו קטעים מתוך השיר במהלך החימום להופעותיהם. הביקורות החיוביות גרמו להם לבצע אותו בגרסה מלאה ולהקליטו. השיר הפך ללהיט והגיע למקום הראשון במצעד בילבורד רוק מודרני ולמקום הראשון באוסטרליה.
* הפרויקט האלקטרוני J.Viewz ביצע גרסת כיסוי לשיר. הקליפ לגרסה שלהם זכה ללמעלה מ-100,000 צפיות ביוטיוב.
* כמו כן, השיר הופיע בסרט אמריקן פאי 2.
* בסדרה גלי (Glee) בוצע עיבוד לשיר. לגרסה זאת אין קליפ רשמי ביוטיוב, אר הקטע מהסדרה זכה בו ליותר משלושים מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:שירים על פושעים
קטגוריה:שירים על פשע
קטגוריה:שירי דאנס-פופ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אפיק רקורדס
פלנטרי אובסרבר

**תוכנית פלנטרי אובסרבר** (באנגלית: **Planetary Observer program**) היא תוכנית לחקר החלל של נאס"א שבוטלה לאחר שיגור משימה אחת - משימת מרס אובסרבר. התוכנית הייתה לבנות חלליות זולות לחקר מערכת השמש על ידי שימוש בחלקי לוויינים קיימים וטכנולוגיות ופלטפורמות שיגור קיימות.

## היסטוריה
אחרי תוכנית פלאגשיפ היקרה של שנות ה-70, חיפשה נאס"א במהלך שנות ה-80 דרך חדשה וסבירה יותר מבחינת המחיר, לחקר החלל במהלך שנות ה-90 ולאחר מכן. ועדת חקר מערכת השמש של נאס"א העלתה שתי תוכניות חדשות ב-1983: תוכנית פלנטרי אובסרבר ומארינר סימן 2. תוכנית פלנטרי אובסרבר החלה עם תוכנית מרס אובסרבר ויועדה לחקור את מערכת השמש הפנימית על ידי בניית חלליות זולות שיתבססו על לוויינים קיימים. לתוכנית מארינר סימן 2 לעומת זאת, תוכננו חלליות גדולות יותר שיחקרו את מערכת השמש החיצונית.

משימת הפלנטרי אובסרבר הראשונה, *[[מרס אובסרבר]]*, אושרה ב-1985. משימת לונר אובסרבר שהוצעה לשיגור ב-1997 יועדה לחקור את הירח לזמן רב ביותר במסלול קוטבי והמרקורי אובסרבר שגם כן תוכננה לשיגור ב-1997 יעדה לחקור את כוכב חמה. בעקבות קיצוצי תקציב של שנת 1992-3 נאלצה נאס"א לבטל את מימון הלונר ומרקורי אובסרבר ורק מימון המרס אובסרבר נמשך.

### מארס אובזרבר

המרס אובסרבר שוגר ב-25 בספטמבר 1992 כדי לחקור את מאדים. שלושה ימים לפני כניסת החללית למסלול סביב מאדים אבד הקשר עימה וניסיונות להתקשר אליה מחדש נכשלו.

### לונר אובסרבר
העלות המתוכננת של הלונר אובסרבר הייתה בין 500 ל-700 מיליון דולרים. החללית תוכננה להישלח אל הירח ולחוג סביבו במסלול של 70 ק"מ מעל פני הקרקע. משימת הלונר אובסרבר משכה התעניינות מצד ברית המועצות שאף הציעה לכלול בחללית מספר כלי מחקר משל עצמה.

## ראו גם
*תוכנית החלל האמריקאית

קטגוריה:תוכנית החלל האמריקאית
קטגוריה:משימות לחקר מערכת השמש
המשמר הלאומי של ארצות הברית

**המשמר הלאומי של [[ארצות הברית]]** (**National Guard of the United States**) הוא כוח מילואים צבאי שמתחלק למשמר לאומי של הצבא ולמשמר הלאומי האווירי של חיל האוויר האמריקני. המשמר הלאומי מכיל יחידות מיליציה אזרחיות שמשרתות כחלק מהמשמר הלאומי בכל אחת מ-50 המדינות בארצות הברית.

המשמר הלאומי מנוהל על ידי לשכת המשמר הלאומי הכפופה אדמיניסטרטיבית למחלקת ההגנה של ארצות הברית. ראש לשכת המשמר הלאומי הוא מפקד המשמר הלאומי, ומ-2 באוקטובר 2024 עומד בראש הלשכה הגנרל סטיבן נורדהאוס.

לשכת המשמר הלאומי הוקמה לראשונה על פי חוק המיליציה מ-1903. עד 1947 פעל כוח המשמר הלאומי כחלק מלשכת המשמר הלאומי שגייס אנשי מיליציה אזרחיים. במתכונתו הנוכחית הוקם המשמר הלאומי ב-1947.

חיילי המשמר הלאומי מחולקים למדינות השונות המרכיבות את ארצות הברית, וככאלה הם כפופים למרותה של כל מדינה בנפרד. מצד שני הם כפופים גם למרותו של השלטון הפדרלי המרכזי ולמפקד העליון של צבא ארצות הברית, כלומר לנשיא. דוגמה למתח האפשרי בין הפיקוד המדינתי המקומי לבין הסמכות הפדרלית אירעה בשנת 1957 במשבר ליטל רוק אז הורה מושל מדינת ארקנסו לחיילי המשמר הלאומי למנוע כניסת תלמידים שחורים לבית ספר תיכון של לבנים. בתגובה, שלח הנשיא אייזנהאואר כוחות צבא הפדרלי למקום שיאפשרו את ביצוע האינטגרציה והפקיע את הפיקוד על המשמר הלאומי בקנזס לטובת הרמה הפדרלית.
[ממוזער|חייל וחיילת של [המשמר הלאומי של איידהו|195x195 פיקסלים]]
יחידות המשמר הלאומי תרמו רבות למבצעי החילוץ והטיפול בנפגעי הוריקן קתרינה בספטמבר 2005. המשמר הלאומי גם נוטל תפקידי שיטור והכוונה בעת אסון טבע חמור או בחורף קשה במיוחד, כאשר היחידות מסייעות לכוחות משטרת המדינה (בכל מדינה ומדינה בארצות הברית) בעת מבצעי סילוק שלגים מצדי הדרכים, על מנת להקל על התנועה.

לאחר פיגועי 11 בספטמבר המשמר הלאומי הפך לכוח מילואים שחייליו מגויסים למאבק בטרור ורבים מחיילי המשמר אף השתתפו במבצעי לוחמה באפגניסטן, בעיראק ובפקיסטן.

## סמכויות ואופני הפעלה
[ממוזער|הנשיא [דונלד טראמפ עם חיילי המשמר הלאומי של טקסס, יולי 2025|191x191 פיקסלים]]
[ממוזער|חיילי [המשמר הלאומי של מסצ'וסטס יחד עם שוטר של משטרת המדינה באבטחת מרתון בוסטון|185x185 פיקסלים]]
המשמר הלאומי של ארצות הברית הוא כוח צבאי ייחודי הפועל בשני מישורים: פדרלי ומדינתי. בהתאם למטרת ההפעלה והסמכות המאשרת, נקבעים תחומי האחריות, מגבלות הפעולה, ומשך השירות. ההפעלה של המשמר הלאומי מוסדרת בחוק הפדרלי ובחוקי המדינות.

[ממוזער|183x183 פיקסלים|[המשמר הלאומי של קליפורניה בפיזור הפרות סדר, יוני 2025]]

## קישורים חיצוניים

* 
* 

* 
## הערות שוליים

קטגוריה:הכוחות המזוינים של ארצות הברית
קטגוריה:משמר לאומי
קטגוריה:מילואים בארצות הברית
Blood urea nitrogen

[150px|ממוזער|[מודל כדור-מקל של שתנן (אוראה)]]
**אוראה ניטרוגן בדם** (באנגלית: **Blood urea nitrogen**) (או "B-U-N") היא בדיקת דם המודדת את ריכוז החנקן בדם בצורת שתנן (אוראה). הבדיקה משמשת לאבחון תפקוד הכליות ומטבוליזם של חלבונים בגוף. השתנן בדם הוא תוצר מטבולי של חלבונים בכבד.

## פיזיולוגיה
הכבד מייצר שתנן במעגל האוראה כתוצר פסולת המופק בתהליך עיכול חלבונים. ערכים נורמליים של רמות אוריאה ניטרוגן הם בין 7 ל-21 מ"ג ל-100 מ"ל דם.

## אבחון
רמות גבוהות של BUN בדם מעידות בדרך כלל על פינוי לקוי של התוצר על ידי הכליות. רמות גבוהות במיוחד (מעל ל-60 mg/dL) מעידות על כשל כלייתי. פינוי לקוי של אוריאה על ידי הכליה יכול להיווצר עקב התייבשות, הלם או מחלה כרונית של הכליה. 

רמות גבוהות של BUN ביחס לרמות נורמליות של קראטינין עשויות להעיד על אספקת דם לקויה לכליות וזאת כאשר לא אובחן כל נזק ברור לכליה. כאשר היחס בין ה-BUN לקראטינין עולה על 20, צבירת התוצרים החנקניים בגוף מוגברת. תופעה זאת נקראת אזוטמיה.

היווצרות מוגברת של BUN נראית במקרים של דימומים כבדים במערכת העיכול העליונה (לדוגמה באולקוס), כאשר תרכובות הניטרוגן נספגות מחדש ביתר מערכת העיכול ומפורקות לשתנן על ידי הכבד. חילוף מטבולי מוגבר של חלבונים כתוצאה מתפריט עשיר בחלבונים יכול, גם כן, להוות סיבה לרמות גבוהות של BUN.

רמות נמוכות של BUN עשויות להצביע על תפקוד לקוי של הכבד וכמו כן על חילוף מטבולי של חלבונים לקוי או חסר. תפריט דל בחלבונים כתוצאה מתזונה לקויה או בתת-תזונה יגרור רמות נמוכות ב-BUN.

## קישורים חיצוניים

* אתר NIH

קטגוריה:בדיקות דם
פרינאי

**פרינאי** (, ביידיש: **פרען**) היא עיר במחוז משנה פרינאי שבליטא. על הגדה השמאלית של נהר הניימן. העיירה שוכנת כ-30 קילומטרים דרומית לעיר קובנה.

## היסטוריה

## הקהילה היהודית

## ספורט
קבוצת הכדורסל של העיר, רדופיס פרינאי מתמודדת בליגת העל. וקבוצות הכדורגל של העיר, "רדופיס פרינאי" ו"אזואולס פרינאי" בליגה השלישית והרביעית. 

## גלריה

תמונה:Prienu gimnazija.2011-06-15.jpg|הגימנסיה ז'יבוריו
תמונה:Prienai1.JPG|רחוב ויטאוטאס בעיר
תמונה:MacysKekstaskapas.JPG|קברו של הסופר ג'נאס מאיס קייקשטאס
תמונה:NěmenUPrienůMost.JPG|גשר גל נהר הניימן


## ערים תאומות
העיירה היא מרובת ערים תאומות:

## קישורים חיצוניים

* מידע על העיר באתר "panoramas"
* 'פרן (פריאנאי), מחוז מריאמפול', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 341–342 (, תמונה 1579–1580).
** **על השמדת יהודי פרן:** שם, כרך ד, עמ' 339–341 (שם, תמונה 2049–2051).
* 
* 

קטגוריה:ליטא: ערים
קטגוריה:מחוז קובנה
קטגוריה:יישובים שהוקמו במאה ה-16
מיג 1.44

**מיג 1.44** (**МФИ Микоян МиГ-1.44**, קוד נאט"ו: פלאטפאק - Flatpack) הוא שמו של אב טיפוס רוסי למטוס קרב מהדור החמישי שיועד להיות מטוס ניסוי ומטוס קרב רב-משימתי (תקיפה ויירוט).

המטוס, בו תוכננה התקנת מנועים מדגם АЛ-41Ф, נוצר כמענה למטוס ה-F-22 האמריקאי. המטוס תוכנן להכיל יישום נרחב של טכנולוגיית החמקן. חימוש המטוס תוכנן להיות בתא פנימי מכוסה בצבע מיוחד המקשה על זיהוי המטוס באמצעות מכ"ם, בנוסף המטוס עוצב בדרך מיוחדת של משטחים עקומים כדי להקטין את חתימת המכ"ם שלו.

פיתוח המטוס יצא לדרך בסוף שנת 1979 במסגרת תוכנית И-90 (תוכנית "מפציץ שנות ה-90" = «истребитель 1990-х годов»). במקור תוכנן פיתוח שני דגמים, מטוס קרב רב-משימתי (ראשי תיבות ברוסית МФИ, מוכר גם כ-MFI) ומטוס קרב קל (LFI), אשר היו אמורים להתבסס על דגמים דומים כדי להוזיל את הפיתוח. בשנת 1981, המכון האווירודינמי המרכזי (ЦАГИ) שביצע מחקר אווירודינמי וניסויים במנהרת רוח עבור הפרויקט, המליץ לפתח משטחי קנארד משולשים, כדי לשפר את יעילותו האווירודינמית של המטוס ולאפשר לטוס בזוויות התקפה שונות. 

המטוס בעל המספר 1.44 מסמל את אב הטיפוס עליו עבדה חברת מיקויאן גורביץ' (מיג) בפרויקט И-90. המטוס בעל שם הקוד 1.42/1.44 היה אמור להיכנס לייצור סדרתי ולשרת את חיל האוויר הסובייטי.

פיתוח מטוס הקרב אושר רשמית והחל על ידי חברת מיג בשנת 1983, ב"תוכנית היעד המשולבת" («Комплексная целевая программа»), שכללה את אפיון המטוס כך שיהיה בעל כוח הנעה אווירי וחימוש, ומילוי הדרישות הטקטיות והטכניות של חיל האוויר ושר ההגנה. בשנת 1987 אושר התכנון של שני הדגמים, אך עקב מגבלות תקציב בוטל הפיתוח של הדגם הקל. בשנת 1991 המטוס עבר לשלב תכנון מתקדם, אך נפילת ברית המועצות בסוף אותה שנה עצרה את המשך הפיתוח עוד לפני שבוצעה טיסת ניסוי ראשונה

מטוס ההדגמה היחיד מדגם מיג 1.44 הועבר לעיר ז'וקובסקי במחוז מוסקבה בשנת 1997 מתוך כוונה לבצע שם טיסות ניסוי, אך הממשלה הרוסית לא אישרה תקציב לכך ואף השאירה את קיום המטוס מסווג, דבר שמנע חשיפתו בתערוכות אוויריות. החשיפה הראשונה של קיום המטוס באמצעי התקשורת הרוסיים הייתה בסוף שנת 1998. בינואר 1999 הוצג מטוס ההדגמה לבכירי הצבא והממשלה הרוסית ולנציגי התקשורת הבינלאומית.

טיסת הבכורה של המטוס נערכה בפברואר 2000. טיסה שנייה בוצעה באפריל אותה שנה, ומאז לא היו דיווחים על טיסות מתוכננות נוספות. המטוס לא עבר לשלב ייצור סדרתי ונראה שהפרויקט בוטל ללא הודעה מפורשת.

כיום, ישנו רק דגם אחד של אב טיפוס החונה בחניית ה"מיגים" של מכון מחקר התעופה ע"ש גרומוב («Лётно-исследовательский институт имени М. М. Громова»). רוב הטכנולוגיות שיושמו במטוס, הועברו לשימוש בתוכנית סוחוי T-50 לחימוש וייצור מטוסי קרב חדישים עבור חיל האוויר הרוסי מתוצרת  חברת סוחוי.

## קישורים חיצוניים

קטגוריה:מטוסי קרב סילוניים
קטגוריה:מטוסי מיג
קטגוריה:מטוסי קרב מתוצרת רוסיה
מיל מי-38

**[[מיל (חברה)|מיל]] מי-38** (**Ми-38**, **Mi-38**) הוא מסוק אזרחי לטווח בינוני המונע במנועי טורבינה ונועד בעיקר להחליף את צי המסוקים מדגם מיל מי-8 ומיל מי-17. במקור תוכנן המסוק לצאת לייצור סדרתי לייצוא בשל תכונותיו המתקדמות: הוא מכיל מערכת בקרת חשמל נרחבת ומנועי טורבינה מדגם קלימוב TV-7-117V בעלי הספק של 2350 כ"ס. פותחו גרסאות רבות של מיל מי-38, כולל לתמיכה צבאית, תובלה ומסוק לסיור אווירי.

ב-24 בדצמבר 2010 המסוק ביצע את טיסת הבכורה שלו מקאזאן למוסקבה. מנועי הטורבינה של המטוס פותחו בשיתוף פעולה עם חברת פראט אנד ויטני.

בשנת 2014 נשלח לטיסות מבחן והוא הוצג ב באוגוסט 2019.

## קישורים חיצוניים

* 
* המסוק באתר החברה המתכננת

קטגוריה:מסוקים
קטגוריה:מסוקי מיל
דמות אב

[שמאל|ממוזער|250px|"בזרועותיו של אבא", מאת ה[צייר השוודי סברין נילסון]]
**דמות אב** הוא מושג בפסיכולוגיה המתייחס לרוב לאדם מבוגר, שנמצא לרוב בעמדת סמכות והשפעה מסוימת עבור הפרט, המעורר בו רגשות המתעוררים לרוב כלפי אביו של אדם.

במחקר משנת 2001 נמצא כי קיומה של דמות אב חיובית ותומכת עבור ילד, בין אם מדובר באב ביולוגי, אב חורג או מבוגר קרוב אחר, מקושרת עם התפתחות טובה יותר של הילד. במחקר זה קיבלו הילדים ציונים טובים יותר במבחנים שבדקו יכולות קוגניטיביות, מסוגלות עצמית ומקובלות חברתית יחסית לילדים שלא הייתה להם דמות אב. מתוך אלו שהייתה להם דמות אב, ילדים שתפסו אותו כתומך יותר הראו מסוגלות עצמית ומקובלות חברתית גבוהות יותר, וכן פחות תסמינים דיכאוניים.

על פי התאוריה הפסיכואנליטית של זיגמונד פרויד, זקוק כל ילד לדמות אב לשם התפתחות רגשית ומינית תקינה. לפי הרעיון של תסביך אדיפוס, שהוא מרכזי בתאוריה זו, לומד כל ילד בשלב האדיפלי להזדהות עם אביו, וכך מסגל לעצמו עם השנים תכונות גבריות. עם זאת, בעשורים האחרונים, האופן בו מפרשים פסיכואנליטיקאים את הרעיונות האלו מדגיש את חשיבותה של דמות אב כפונקציה מנטלית ורגשית ולא כדמות גברית פיזית הנוכחת בחייו של הילד, כלומר כל דמות שיכולה להוות "צלע שלישית" בדיאדה של אם-תינוק המהווה מעין בועה סגורה. הצלע השלישית מפריעה לבועה זו ומלמדת את הילד על קיומו של עולם חיצוני, מציאות, סמכות וחוקים, נושאים אלו חיוניים להתפתחותו הרגשית. לפיכך כל דמות פיזית בחייו של הילד יכולה להוות "דמות אב", בין אם בן זוג או בת זוג של האם, סב או סבתא, דוד או דודה, מורה, ואף האם עצמה יכולה לקיים בתוכה את שתי הפונקציות, האימהית והאבהית, החיוניות לילד.

## דמות אב בהקשר להתפתחות הילד
במחקר שנעשה בשנת 2018 נמצא קשר חיובי על השפעת אבות כחלק מהתפתחותם של ילדיהם, גם אם אינם גרים איתם באותו הבית. במחקר נמצא כי לאבות בעלי השכלה גבוהה יהיו ילדים עם ציונים גבוהים יותר, כך גם לאבות בעלי רגישות והכלה גדולים יותר יהיו ילדים חברותיים יותר. יתר על כך, בהיעדר דמות אב נמצא כי יש פחות הצלחה בלימודים, תפקוד קוגניטיבי לקוי, תוקפנות ועבריינות. אבות משפיעים על ילדיהם גם בדרכים עקיפות כמו למשל, השקעת זמן וכסף וגם על ידי הקשר הקיים בינם לבין אם הילד. בנוסף, בריאות הנפש אצל האב, סכסוך בין ההורים ולחצים פוגעים בהתנהגות של האב כלפי ילדיו.

## קישורים חיצוניים
* מוטי חיימי, דמות אב: לא פחות חשוב, 16 במאי 2010, באתר שירותי בריאות כללית
* לימור גריף, עם או בלי אבא?, 14 בפברואר 2008, באתר nana10
* ליאת ברעוז, סוגיית היעדר האב (חלק א’), 23 ביוני 2010, באתר "saloona"
*אורן רודב, אבות ובני נוער: לשמור על הקשר, 13 ינואר 2021, באתר איך גדלת!

## הערות שוליים

קטגוריה:אבהות
קטגוריה:פסיכולוגיה התפתחותית
קטגוריה:קשרים בין-אישיים
אנטונוב An-148

[שמאל|ממוזער|אנטונוב 148 ב[הסלון האווירי בפריז|סלון האווירי בלה בורז'ה, פריז. 18 ביוני 2007.]]
[שמאל|ממוזער|אנטונוב 148 בשירות [נשיא רוסיה. 2010.]]
**אנטונוב An-148** הוא מטוס נוסעים אוקראיני צר-גוף, שתוכנן על ידי חברת אנטונוב ומיוצר במפעלי AVIANT בקייב ובמפעלי חברת VASO (מפעל המטוסים בעיר וורונז') ברוסיה. המטוס מסוגל לשאת עד 85 נוסעים בגרסותיו הרגילות, ועד 99 נוסעים בגרסת An-158.

ה-An-148 נועד להחליף את מטוסי האנטונוב An-74 והאנטונוב An-72 וייצורו החל כבר בתחילת שנות ה-90. אב טיפוס ראשון הושלם בשנת 2001 ומבחני הטיסה שלו החלו ב-17 בדצמבר 2004. בשנת 2007 הושלם רישוי המטוס.

המטוס ביצע את טיסתו המסחרית הראשונה, בשירות חברת התעופה האוקראינית אארוסוויט ב-2 ביוני 2009 במסלול קייב-חרקוב. ב-13 בדצמבר 2009 המטוס ביצע את הטיסה הבינלאומית הראשונה שלו במסלול אודסה-מוסקבה. על פי הערכות שונות, המטוס נחשב למתחרם של אמבראר E-190 ושל מטוס דומה של חברת בומברדיה. עלות ההרכבה של המטוס מגיעה לכ-25 מיליון דולר.

## גרסאות
* An-148-100A: גרסה עבור 70 - 80 נוסעים, לטווח של עד 3,000 ק"מ.
* An-148-100B: גרסת עבור 70 - 80 נוסעים, לטווח של עד 3,600 ק"מ.
* An-148-100E: גרסת עבור 70 - 80 נוסעים, לטווח של עד 5,000 ק"מ.
* An-148-100E1: גרסת מטוס מנהלים עבור 40 - 55 נוסעים, לטווח של עד 7,000 ק"מ.
* An-148-200: גרסה מוארכת של המטוס המשווקת כדגם An-158.
* An-168: גרסת מטוס מנהלים עבור 8 - 40 נוסעים, לטווח של עד 7,000 ק"מ.
* An-168MP: גרסה של מטוס סיור.
* An-178: מטוס מטען המבוסס על דגם An-158.

## תאונות

ב-11 בפברואר 2018 התרסק מטוס נוסעים מדגם זה, שהיה בשירות חברת התעופה סראטוב איירליינס. המטוס המריא מנמל התעופה דומודדובו שבמוסקבה רוסיה. יעד הטיסה היה נמל התעופה אורסק  בעיר אורסק שבמחוז אורנבורג ברוסיה. המטוס נעלם מהמכ"ם דקות ספורות לאחר המראתו כשעל סיפונו 71 נוסעים ואנשי צוות. המטוס התרסק דרומית מזרחית למוסקבה. איש מהנוסעים לא שרד את ההתרסקות.

## הזמנות
החל משנת 2009 סופקו 12 מטוסים לחברות תעופה רוסיות ואוקראיניות, בהן חברת אירוסוויט האוקראינית וחברת התעופה הממלכתית "רוסיה" המשמשת את בכירי הממשל הרוסי ואת נשיא רוסיה, שאף מתעתדת להפוך את מטוס ה-An-148 למטוס העיקרי בצי המטוסים הנשיאותיים ברוסיה.

## קישורים חיצוניים

קטגוריה:מטוסי אנטונוב
קטגוריה:מטוסי נוסעים
קטגוריה:מטוסים אוקראיניים
אדואר לוקאס

**פרנסואה אדואר אנטול לוקא** (בצרפתית: **François Édouard Anatole Lucas**, מתועתק לעיתים בצורה **אדואר לוקאס**, 4 באפריל 1842 – 3 באוקטובר 1891) היה מתמטיקאי צרפתי שידוע בעיקר בשל תרומותיו לתורת המספרים ובחידת מגדלי האנוי שהמציא.

## ביוגרפיה
לוקא נולד באמיין שבחבל פיקרדי בצפון צרפת. הוא למד באקול נורמל סופרייר בפריז. לאחר לימודיו עבד במצפה הכוכבים של פריז תחת אורבן לה-ורייה. הוא שירת כקצין ארטילריה במלחמת צרפת–פרוסיה בשנים 1870–1871 ובהמשך כיהן כפרופסור למתמטיקה במוסדות שונים בפריז.

לוקא מת בגיל 49 בלבד בנסיבות בלתי שגרתיות כאשר נחתך בלחיו מרסיס של צלחת שהפיל מלצר במהלך סעודה חגיגית. הוא נפטר ימים ספורים לאחר מכן, ככל הנראה מאלח דם.

## עבודתו המתמטית
עבודותיו הידועות ביותר של לוקא עסקו בסדרת פיבונאצ'י והכללותיה. הוא חקר לעומק את סדרות לוקאס הנקראות על שמו. לוקא רתם תוצאות מתחום זה לפיתוח מבחני ראשוניות. בשנת 1876 הצליח להוכיח כי מספר מרסן הענק  (39 ספרות), הוא מספר ראשוני. זה היה המספר הראשוני הידוע הגדול ביותר עד אז, גדול בהרבה מהראשוני הידוע הגדול ביותר הקודם, שהתגלה על ידי אוילר כמאה שנה קודם לכן, 2,147,483,647. שיאו של לוקא החזיק עד שנת 1951, ועודנו המספר הראשוני הגדול ביותר שנמצא ללא מחשב. השיטות ששימשו את לוקא הובילו אותו לפיתוח מבחן לוקאס-להמר למספרי מרסן שנועד לבדוק את הראשוניות של מספרי מרסן גדולים, ועד היום משמש למציאת רוב הראשוניים הגדולים. בשנה האחרונה לחייו הכליל מרסן את המבחן ופיתח את מבחן לוקאס-להמר הכללי. בנוסף שיפר תוצאה של אוילר וקבע תנאים חזקים שמחלקים של מספרי פרמה חייבים לקיים.

לוקא הוא שהעניק לסדרת פיבונאצ'י את שמה, לאחר שגילה שהאזכור הראשון של הסדרה הוא בספר החשבונייה של פיבונאצ'י. יש המייחסים ללוקא את גילוי הנוסחה הישירה לאיברי סדרת פיבונאצ'י. אולם הנוסחה הייתה ידועה כבר ל בשנת 1843, ואולי אף ללאונרד אוילר ב-1765 ואפילו לאברהם דה-מואבר ב-1730.

לוקא נודע בשל עיסוקו בשעשועי מתמטיקה. בין השאר המציא את חידת מגדלי האנוי ואת משחק הקווים והריבועים.

ב-1875 שיער לוקא כי הפתרון היחיד למשוואה הדיופנטית \ \sum_{n=1}^{N} n^2 = M^2\; ל- הוא N=24 ו-M=70. בעיה זו נודעה בשם בעיית כדורי התותח, שכן ניתן לחשוב עליה כבעיה של לקיחת ריבוע של כדורי תותח, ובנייה של פירמידה עם בסיס ריבועי מתוכם. הוכחה להשערה נמצאה בשנת 1918.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים צרפתים
קטגוריה:חידונאים
קטגוריה:בוגרי אקול נורמל סופרייר
קטגוריה:צרפתים שנולדו ב-1842
קטגוריה:צרפתים שנפטרו ב-1891
אוקסקארבאזפין

**אוקסקארבאזפין** היא תרופה אנטיכולינרגית, אנטי-אפילפטית ומייצבת מצב רוח המשמשת בעיקר לטיפול באפילפסיה. משתמשים בה גם לטיפול בחרדה, בבעיות מצב רוח ובטיקים מוטוריים שפירים. אוקסקארבאזפין משווקת כ**טרילפטל** ו**טרילפטין** על ידי חברת נוברטיס ומצויה במספר ארצות כתרופה גנרית.

## שימושים

תוך כדי טיפול באפילפסיה נמצא שאוקסקארבאזפין משפר את מצב הרוח ומפחית סימפטומים של חרדה יותר מאשר תרופות אחרות שמשתמשים בהן לטיפול באפילפסיה.

## מבנה פרמקולוגי

אוקסקארבאזפין הוא נגזרת מבנית של קארבאמזפין עם קטון במקום אלקן על טבעת הדיבנזאזפין. הבדל זה עוזר להפחית את ההשפעה על הכבד וכן מונע צורות קשות של אנמיה או גרנולוציטופניה (ירידת פתע במספר תאי הדם הלבנים בדם) הקשורה בדרך כלל עם קארבאמזפין. למעט הפחתה זו בתופעות לוואי סבורים שיש לה אותו מכניזם של קארבאמזפין – דיכוי תעלות נתרן (שהיא, כנראה מכניזם הפעולה העיקרי) ומשתמשים בה לטיפול באותם מצבים.

## תופעות לוואי

אוקסקארבאזפין גורמת לסחרחורת, נמנום, ראייה מטושטשת או כפולה, עייפות ועלולה לגרום לכאבי ראש, בחילה והקאה. היא עלולה לגרום גם לקושי בריכוז וכבדות מנטלית. היא עלולה לגרום להיפונטרמיה (תת-נתרן בדם) (2.7% מן החולים) ולכן יש לבדוק רמות נתרן בדם אם החולה מתלונן על עייפות קשה. חלק מתופעות לוואי אלה (כמו כאבי ראש) ניכרות יותר זמן קצר אחרי נטילת התרופה והן נעלמות עם הזמן (בערך 60–90 דקות). צוינו גם השתוקקות למאכלים מלוחים, כמו צ'יפס ואימפולסיביות מוגדלת. תופעות לוואי אחרות כוללות כאבי בטן, רעד, פריחה, שלשול, עצירות, תיאבון מופחת ויובש בפה. גם רגישות העור לאור השמש עלולה לגדול וחולים עלולים לחוות כוויות שמש חמורות. תכיפות תופעות הלוואי עולה כאשר המינון היומי עובר 1200 מ"ג.

## סיכונים אפשריים בפוריות
אוקסקארבאזפין עלולה לגרום לאמצעי מניעה הנלקחים דרך הפה להיות פחות יעילים.
בניסויים בבעלי חיים (חולדות וארנבים) נצפו מקרים של אי-תקינות מבנית בעוברים וגילויים אחרים של רעילות התפתחותית (מוות ברחם, פיגור בגדילה). בעלי חיים אלה טופלו באוקסקארבאזפין בזמן ההיריון במינונים דומים למקסימום המומלץ לבני אדם.
אין מחקרים קליניים מספיקים ומהימנים של אוקסקארבאזפין על נשים בהיריון. עם זאת אוקסקארבאזפין קרוב מאוד במבנה שלו לקארבאמזפין הנחשב למזיק לבני אדם.

## אמהות מניקות

אוקסקארבאזפין והמטבוליט (תוצר של פעולת חילוף חומרים) שלו MHD מופרשים בחלב אם. בשל הסיכון האפשרי לתופעות לוואי קשות לתינוקות יונקים יש לקבל החלטה אם להפסיק את ההנקה או את נטילת התרופה כל זמן שהאם מניקה.

## קישורים חיצוניים

## הערות שוליים

קטגוריה:טיפול באפילפסיה
קטגוריה:תרופות נוגדות פרכוסים
קטגוריה:תרופות פסיכיאטריות
קטגוריה:תרופות לפי א'-ב'
טופולב Tu-204

300px|ממוזער|טופולב Tu-204 בשירות חברת התעופה "קובאנה".
**[[טופולב]] Tu-204** הוא מטוס נוסעים צר-גוף רוסי לטווח קצר עד בינוני שפיתוחו החל בימי ברית המועצות בסוף שנות ה-80 ובתחילת שנות ה-90, על מנת להוות תחליף למטוסי הטופולב Tu-154. המטוס נחשב למקביל למטוסי איירבוס A320 ובואינג 757 המערביים.

## היסטוריה
רעיון פיתוח המטוס עלה כבר ב-1973, אך לאורך השנים התוכניות השתנו עשרות פעמים בהתאם להשקת מטוסי בואינג חדשים, ורק בשנות ה-80 הואצו תוכניות הייצור. המטוס יוצר על ידי מפעל התעופה באוליאנובסק, כיום חברת "אוויה-סטאר" (Авиастар-СП), שנערך לייצורו הסדרתי כבר ב-1987. כיוון שהמטוס פותח לאחר סיום המלחמה הקרה, לא הוצמד לו קוד דיווח נאט"ו. עלות כל מטוס מגיעה ל-35 מיליון דולר.

טיסת הבכורה של המטוס נערכה ב-2 בינואר 1989 וב-1994 החלה טופולב לייצר את המטוס בייצור סדרתי. בפברואר 1996 נערכה הטיסה הראשונה של המטוס בקו סדיר, ממוסקבה למינרלניה וודי.

### תאונות
* ב-22 במרץ 2010 מטוס Tu-204 שמספרו RA-64011 בטיסה 1906, התרסק ביער בטרם נחיתתו, במרחק 1.5 ק"מ בלבד מהמסלול בנמל התעופה דומודדובו שבמוסקבה. בהתרסקות נפצעו שמונת אנשי הצוות שהיו על המטוס, שטס ללא נוסעים. נקבע כי הגורם לתאונה היה רשלנות ושיקול דעת מוטעה של הטייסים, אשר נידונו לשנת מאסר ונשללה מהם הזכות לעסוק בטיסה במשך שנה מיום שחרורם.

## עתיד המטוס
עד כה יוצרו 78 מטוסים מדגם זה, המשרתים חברות תעופה רוסיות כדוגמת Red Wings, ולדיווסטוק אוויה (Владивосток Авиа) וטראנסאארו, וכן קיימות הזמנות לעשרות מטוסים נוספים. במהלך השנים פותחו מספר גרסות מתקדמות של המטוס, בהן דגם הטופולב Tu-214 שמיוצר במפעל בעיר קאזאן בחסות תאגיד המטוסים המאוחד.

לקראת סוף העשור השני של המאה ה-21 מתוכנן להתחיל בהחלפת מטוסים ממשפחת מטוסי הטופולב Tu-204 על ידי מטוס ה-MC-21. עד להתחלת ייצור סדרתי של המטוס החדש, יתמשך ייצור מטוסי ה-Tu-204 תוך מודרניזציה שלהם וייצור גרסאות מתקדמות של המטוס.

## מפעילי המטוס
*  ולדיווסטוק אוויה: 6 מטוסים
*  חברת התעופה הממלכתית "רוסיה": 8 מטוסים
*  קמ"ב: 2 מטוסים
*  טראנסאארו: 3 מטוסים
*  אייר צ'יינה קרגו: מטוס אחד
*  אייר קוריאו: 2 מטוסים
*  קאירו אוויאישן: 5 מטוסים
*  קובאנה: 4 מטוסים
*  DHL אייר: 2 מטוסים
*  Red Wings: 8 מטוסים
*  ביזנס איירו: מטוס אחד
*  אורנייר (אורנבורג איירליינס): מטוס אחד
*  איירסטארס: מטוס אחד

## קישורים חיצוניים

* המטוס באתר החברה

קטגוריה:מטוסי נוסעים רוסיים
קטגוריה:טופולב
אנטונוב An-158

[250px|ממוזער|מטוס האנטונוב 158 ב[הסלון האווירי בפארנבורו|סלון האווירי בפארנבורו, 20 ביולי 2010.]]
**[[אנטונוב]] An-158** (ידוע גם כאנטונוב An-148-200) הוא מטוס נוסעים אוקראיני שהוצג לראשונה ב-2010 ומהווה גרסה מתקדמת של מטוס ה-An-148. המטוס מתוכנן לשאת עד 99 נוסעים, וכן לטוס בתנאי מזג אוויר קשים ובגובה נמוך מאוד מעל פני הים.

טיסת הבכורה של המטוס נערכה ב-28 באפריל 2010 מנמל התעופה אנטונוב שבפרברי קייב. המטוס עבר את מבחני הבטיחות של ועדת התעופה הבין-מדינתית ומינהל התעופה האוקראיני, בהתאם לתקנים בינלאומיים שונים והשלים את מבחני הבקרה והבטיחות בפברואר 2011. המטוס שייך לקטגוריית הנחיתה IIIА של הארגון הבינלאומי לתעופה אזרחית.

לעומת המטוס An-148, מטוס האנטונוב An-158 צורך פחות דלק ומגיע למהירות של 850 קמ"ש לטווח של עד 2,500 ק"מ. כמו כן, מציע ה-An-158 מספר מושבים גדול יותר (עד 99 לעומת 85) ועלויות תפעולו נמוכות יותר. מחירו של מטוס בודד הוא 25 עד 30 מיליון דולר, בהתאם לתצורה.

בשנת 2012, אנטונוב מתכננת להשיק 7 מטוסים מדגם זה, ומספר מדינות כבר הביעו את התעניינותן במטוס כולל  רוסיה, אוקראינה ומדינות באסיה, באפריקה ובאמריקה הלטינית. חברת התעופה הרוסית סויוז-אטלנט חתמה על חוזה לאספקת 10 מטוסים עם אופציה לרכישת חמישה נוספים, וכן חברת התעופה קובאנה הקובנית הביעה את רצונה לרכוש ששה מטוסים מדגם זה.

## קישורים חיצוניים

* מידע על המטוס באתר היצרן

קטגוריה:מטוסי אנטונוב
קטגוריה:מטוסי נוסעים
קטגוריה:מטוסים אוקראיניים